**Күні:** 20.2012.12

**Сыныбы:** 6 «а»

**Пәні:** Қазақ тілі

**Тақырыбы:** Белгісіздік есімдігі.

**Сабақтың мақсаты:**

**а) Білімділік:** белгісіздік есімдіктері жайлы түсінік беру.

**ә) Дамытушылық:** оқушылардың ауызекі сөйлеу тілдерін дамыту.

**б) Тәрбиелік:** бір-бірін тыңдай білуге, өз ой-пікірлерін жүйелі айта білуге ықпал жасау.

**Сабақтың түрі:** Жаңа білімді меңгерту.

**Көрнекілігі:** оқулық, сызба

**Сабақтың барысы:**

**І.Ұйымдастыру кезеңі:**

а) сәлемдесу

ә) түгендеу

б) оқушылардың назарын сабаққа аудару.

**II.Үй тапсырмасын сұрау:**

* Болымсыздық есімдігі дегеніміз не?
* Болымсыздық есімдігі қалай жасалады?
* Болымсыздық есімдігі сөйлемде қандай қызмет атқарады?

**ІІІ.Жаңа сабақ.**

Оқушылар бүгінгі сабағымыздың тақырыбы белгісіздік есімдігі.

Белгісіздік есімдігі затты не құбылысты нақты атамай, белгісіз етіп, жорамалдап айтады. Мысалы: Біреу есік қағып тұр дегендегі біреу сөзінен есікті қағып тұрған адамның нақты кім екені білінбейді, әйтеуір, белгісіз бір адам екендігі тұспалдай аталғандығы байқалады.

Белгісіздік есімдіктеріне мына сөздер жатады: *біреу, кейбіреу, бірдеме, әркім, әрне, әлдекім, әлдеңе, кімде – кім, бір, қайсыбір, кейбір, қайсыбіреу, әр, әрбір, қайбір, бірнеше, әлденеше, біраз, әрқалай, әлдеқалай, әлдеқайдан, әлдеқашан*.

Белгісіздік есімдіктерінің қолданылу ерекшеліктері мен сөйлемдегі қызметі мынадай: 1. *Біреу, кейбіреу, қайсыбіреу, бірдеме, әрне, кімде – кім, әлдекім, әркім, әлдене* дегендер зат есім орнына жұмсалады. Сондықтан олар көптік, тәуелдік, септік жалғауларында қолданылып, сөйлемде бастауыш, толықтауыш және басқа да мүше бола алады.

2. *Қайсыбір, кейбір, әр, әрбір, қайбір* дегендер сын есім орнына жұмсалып, сөйлемде, әдетте, анықтауыш болады.

3. *Әлденеше, бірнеше, біраз* дегендер сан есім орнына қолданылып, анықтауыш болады.

4. *Әрқашан, әлдеқашан, әлдеқалай, әлдеқайдан* дегендер мезгіл, мекен мағыналарын білдіріп, пысықтауыш болады.

*5. Әлде, әр, қай, кей, бір сөздері* есімдіктермен тіркескенде, бірге жазылады да, басқа сөз таптарымен тіркесіп айтылса, бөлек жазылады.Мысалы: *Әркім өз міндетін атқарсын. Әр төбеден жұлдыз жанып, әр қаладан ай туады. Әлдеқалай бізде келе қалдық. Ол әлде келмеді ме екен?*

**205 – жаттығу.** өлең шумақтарын мәнерлеп оқыңдар. Құрамындағы белгісіздік есімдіктерінің тұлғасына, қалай жасалғанына көңіл аударыңдар.

Үлгі: ***кейбіреу –*** белгісіздік есімдігі; *тұлғ. қарай:* туынды, зат есім орнына жұмсалып тұр, кім? деген сұраққа жауап береді, А.с. тұр.

***Әр* түрлі**–белгісіздік есімдігі; *тұлғ. қарай:* негізгі, сын есім орнына жұмсалып тұр, қандай? деген сұраққа жауап береді.

**206-жаттығу.** Сөйлемдерді көшіріп, құрамындағы белгісіздік есімдіктері қай сөз табының орнына жұмсалғанын айтыңдар.

1. **Біреу, әрне, бірдеме,әркім** есімдіктерін септеу.

2. Септелген белгісіздік есімдіктерін қолдана отырып, бірнеше сөйлемдер құру.

А.с. әркім

І.с. әркімнің

Б.с. әркімге

Т.с. әркімді

Ж.с. әркімде

Ш.с.әркімнен

К.с. әркіммен

**Мысалы:** Әркімнің өз ойы, өз пікірі болады. Біз әркімнен сұрап білдік. Әркіммен дос бола беруге де болмайды.

**IV. Жаңа білімді бекіту.**

*Тест*

1.Сөйлемнен белгісіздік есімдігін тап.

Кейбіреулері үлкен оқымысты болып кетіпті.

а) үлкен ә) кейбіреулері б) оқымысты в) болып

2.Кейбір,қайсыбір, әрбір, әр, қайбір, деген белгісіздік есімдіктері сөйлемде қай сөз табының орнына жұмсалады?

а) зат есім ә) сан есім б) етістік в) сын есім

3.Затты, сындық белгіні, сан-мөлшерді белгісіз етіп жорамалдап, тұспалдап көрсету мәнін білдіретін есімдіктің түрі..

а) болымсыздық есімдігі ә) өздік есімдігі б) белгісіздік есімдігі в)жалпылау есімдігі

**V. Үйге тапсырма беру.**

207-жаттығу. Өздерің қалаған ақынның өлеңін көшіріп жазып, белгісіздік есімдіктерінің астын сызыңдар.

Ережені қайталау.

**VI. Оқушы білімін бағалау.**

Пән мұғалімінің көмегімен оқушыларды үй тапсырмасын айтуы мен сабаққа қатысуы

бойынша бағалау.

Пән мұғалімі:

Әдіскер:

Баға:

**Тест**

1.Сөйлемнен белгісіздік есімдігін тап.

*Кейбіреулері үлкен оқымысты болып кетіпті.*

а) үлкен ә) кейбіреулері б) оқымысты в) болып

2.Кейбір, қайсыбір, әрбір, әр, қайбір, деген белгісіздік есімдіктері сөйлемде қай сөз табының орнына жұмсалады?

а) зат есім ә) сан есім б) етістік в) сын есім

3.Затты, сындық белгіні, сан-мөлшерді белгісіз етіп жорамалдап, тұспалдап көрсету мәнін білдіретін есімдіктің түрі..

а) болымсыздық есімдігі ә) өздік есімдігі б) белгісіздік есімдігі

в)жалпылау есімдігі

**Тест**

1.Сөйлемнен белгісіздік есімдігін тап.

*Кейбіреулері үлкен оқымысты болып кетіпті.*

а) үлкен ә) кейбіреулері б) оқымысты в) болып

2.Кейбір, қайсыбір, әрбір, әр, қайбір, деген белгісіздік есімдіктері сөйлемде қай сөз табының орнына жұмсалады?

а) зат есім ә) сан есім б) етістік в) сын есім

3.Затты, сындық белгіні, сан-мөлшерді белгісіз етіп жорамалдап, тұспалдап көрсету мәнін білдіретін есімдіктің түрі..

а) болымсыздық есімдігі ә) өздік есімдігі б) белгісіздік есімдігі

в)жалпылау есімдігі